b"\n_START_ARTICLE_\nJoe James\n_START_SECTION_\nUra\n_START_PARAGRAPH_\nJames kasvoi autokisahullussa Kaliforniassa, jossa ajeli veljens\xc3\xa4 Waltin kanssa kuivaj\xc3\xa4rviroadstereilla matka-autojen huoltamoty\xc3\xb6n ohella. Veljeksist\xc3\xa4 tuli CRA-autoj\xc3\xa4rjest\xc3\xb6n j\xc3\xa4seni\xc3\xa4 ja 1949 Joe p\xc3\xa4\xc3\xa4si ajosaavutustensa avustuksella ajamaan keskil\xc3\xa4nteen kilpailuja. H\xc3\xa4n ajoi sprint car -autoja IMCA-j\xc3\xa4rjest\xc3\xb6n radoilla kohtalaisella menestyksell\xc3\xa4 ja siirtyi vuonna 1950 keskil\xc3\xa4nnen AAA Circuit -radoille, jossa kykeni ajamaan kokeneita kuljettajia vastaan 10 parhaan kuljettajan sijoituksista. Ensimm\xc3\xa4isen AAA -voittonsa h\xc3\xa4n sai Ohion Daytonissa ajetussa kilpailussa._NEWLINE_H\xc3\xa4n osallistui Indianapolis 500 -kilpailuun kaksi kertaa kausilla 1951 ja 1952 (kuuluivat vuosina 1950-1960-luvuilla Formula 1 -sarjaan), joissa oli parhaimmillaan kolmastoista vuoden 1952 osakilpailussa. H\xc3\xa4n voitti vuoden 1952 aikana my\xc3\xb6s kuusi voittoa sek\xc3\xa4 mestaruuden AAA -sarjassa.\n_START_SECTION_\nKuolema\n_START_PARAGRAPH_\nJames menehtyi Champ Car -kilpailussa San Jose Speedwaylla vuonna 1952. H\xc3\xa4n nousi kilpailun johtoon toisesta l\xc3\xa4ht\xc3\xb6ruudusta, kunnes 47. kierroksella ilmestyneet keltaiset liput pakottivat uusintal\xc3\xa4ht\xc3\xb6\xc3\xb6n, jossa h\xc3\xa4n osui Mike Nazarukin autoon tehden useita voltteja. James vietiin sairaalaan, jossa h\xc3\xa4n menehtyi kolme p\xc3\xa4iv\xc3\xa4\xc3\xa4 my\xc3\xb6hemmin kallonmurtumasta ja sis\xc3\xa4isist\xc3\xa4 vaurioista saatuihin vammoihin.\n_START_SECTION_\nKunnianosoitukset\n_START_PARAGRAPH_\nJamesin kunniaksi Salemissa j\xc3\xa4rjestettiin vuodesta 1953 l\xc3\xa4htien Joe James Memorial -kilpailu, kunnes h\xc3\xa4nen maanmiehens\xc3\xa4 Pat O'Connorin kuoltua vuonna 1958 kilpailu nimettiin uudelleen Joe James/Pat O'Connor Memorial -kilpailuksi. H\xc3\xa4net valittiin National Sprint Car Hall of Fameen vuonna 1997."